“กอบศักดิ์” จ่อนำปมกระตุ้นส่งออก-ตั้งกองทุนหมื่นล้านช่วย SME เข้าครม.ศก. กระตุ้นสภาพคล่อง
"กอบศักดิ์" จ่อนำปมกระตุ้นส่งออก-ตั้งกองทุนหมื่นล้านช่วย SME เข้าครม.ศก. หวังกระตุ้นสภาพคล่อง
"กอบศักดิ์" จ่อนำปมกระตุ้นส่งออก-ตั้งกองทุนหมื่นล้านช่วย SME เข้าครม.ศก. หวังกระตุ้นสภาพคล่อง
11 ต.ค. 2562

นายกอบศักดิ์ ภูตระกูล รองเลขาธิการนายกรัฐมนตรี กล่าวว่า วันนี้ที่ประชุม ครม.เศรษฐกิจยังไม่ได้มีการหารือเรื่องมาตรการกระตุ้นการส่งออกของไทย เนื่องจากนายจุรินทร์ ลักษณวิศิษฐ์ รองนายกรัฐมนตรีและรมว.พาณิชย์ ไม่ได้เข้าร่วมประชุมด้วยเพราะติดภารกิจ แต่จะหารือกันในครั้งหน้า
รวมทั้งการจัดตั้งกองทุนหมื่นล้านเพื่อช่วย SME ซึ่งผ่านที่ประชุม ครม.ชุดใหญ่แล้ว ซึ่งสำนักงานส่งเสริมวิสาหกิจขนาดกลางและขนาดย่อม (สสว.) จะออกหลักเกณฑ์แล้วจะนำไปสู่ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เพื่อดำเนินการต่อไป กองทุนดังกล่าว อาทิ กองทุนตั้งตน กองทุนประเภทฟื้นฟูล้มแล้วลุก ทำอย่างไรให้สอดประสานกัน
“สิ่งที่รัฐบาลพยายามทำอยู่ทั้งหมดตอนนี้ เพราะสภาพคล่องมันหาย เราต้องเปิดก๊อก พยายามสร้างก๊อกต่างๆ ไว้เยอะๆ เงินก็จะเข้าระบบ”นายกอบศักดิ์ กล่าว
สำหรับการประชุม ครม.เศรษฐกิจครั้งหน้าได้มีการปรับเปลี่ยนวันประชุมเป็นเช้าวันศุกร์ แต่อาจจะไม่ได้มีขึ้นทุกสัปดาห์ ขึ้นอยู่กับความเหมาะสม
 